Verpackung
Vrpackonga em Oizlhandl senn a Rfendong mo se mid dr Aifihrong vo de Selbschdbedienongsläda ausbroidad hod. Manche vo dene Bsondrhoida kommad wiedr en Brauch. Em Lädle isch draussa Kolonialwaara gschdanda. Drenna hod s älles gä, wamr wella hod – weil mr blos hod wella derfa was gäba hod.

Lischt vo Verpackonga

A 
 Anka, s Buddrschmalz hods so wia da Buddr, los gäba.

B 

 Bier hod ma en dr Wirschafd hola kenna. Drbei isch vom Hahna en a Flasch zabfd worra.
 Brod hod s auf em Land blos auf Bschdellong ghed, weil mr selbr bacha hod.
 Dr Buddr isch mid ara Holzschaufl auf a Bergamedbabier gwog worra.

D 
 Doigwara hend de moischde Leid selbr gmachd, drom hod se s kaum gäba.

F 
 Fisch: Dr Fischvrkauf war em Fischlada ond hod se auf a baar Sorda beschrenkd.

H 
 D Hefe isch mid ara Messr auf a Bergamedbabier gwog worra.

K 

 Käs 
 Dr Bachschdoikäs (a Limburger Magrmilchkäs) isch 100-grammweis vo ama Block aagschnidda worra
 Kaffee
 Fir Kaffee hod s extra Gschäfd gea. Gmahla hend n d Leid drhoim.
 Malzkaffee war iblich, weil r billigr war.

M 
 D Milch isch emma Milchlada aus groasse Milchkanna mid ama Schepfr virdl- odr halbliddrweis en a Milchkann gschepfd worra. Vrkaufsferdernd hods Bildla gä, mo ma en Alba hod kleba kenna, mid Thema wia Afrika.

O 
 Oier send oinzln vrkaufd worra, ond jeds isch durchleuchded worra, ob s au guad isch. Ond weil d Henna em normala Leba ned emmr legad, hod mr Oier en Wassrglas eiglegd.

S 
 Sauekraud isch aus em Fass vrkaufd worra, so wia d Gurka.

W  
 D Waag isch koi Vrpackong, abr isch fir s vrkaufa ohne Vrpackonga elemendar gwää – se isch aus em Ländle komma, wia dr Nama BizerBa au said.

Guck au 
 Schwäbische Kuche

Lidradur

Weblink

Aamergonga

Mo s her isch 

Handel